smcproject/ml-wiki-sentences huggingface dataset:
ഈ കണ്ടുപിടുത്തങ്ങൾ അർജന്റീനയിലേക്ക് തിരികെ കൊണ്ടുവരുന്നതിനും സൈനിക ഹോസ്പിറ്റലിൽ അവർ സ്ഥാപിച്ച മെറ്റേണിറ്റി, ഗൈനക്കോളജിക്കൽ യൂണിറ്റിൽ അവ നടപ്പിലാക്കുന്നതിനും അവർ ഉത്തരവാദിയായിരുന്നു.
ഒരു തീവ്ര ഫെമിനിസ്റ്റ് ആയ അവർ 1936-ൽ അർജന്റീന ഫെഡറേഷൻ ഓഫ് യൂണിവേഴ്സിറ്റി വിമൻ സ്ഥാപിക്കുകയും സ്ത്രീകൾക്ക് സിവിൽ, രാഷ്ട്രീയ അവകാശങ്ങൾ അംഗീകരിക്കാൻ ശ്രമിക്കുകയും ചെയ്തു.
1930 കളുടെ അവസാനത്തിൽ അർജന്റീന സർക്കാർ യാഥാസ്ഥിതിക വഴിത്തിരിവ് സ്വീകരിച്ചപ്പോൾ, അവളെ ആശുപത്രിയിൽ നിന്നും പിന്നീട് 1950 കളുടെ തുടക്കത്തിൽ അധ്യാപനത്തിൽ നിന്നും പുറത്താക്കി.
1956-ൽ അവർ മരിച്ചു.
മരിയ തെരേസ ഫെരാരി അൽവാറാഡോ 1887 ഒക്ടോബർ 11 ന് അർജന്റീനയിലെ ബ്യൂണസ് അയേഴ്സിൽ കാറ്റലീന അൽവാറാഡോയുടെയും ഡേവിഡ് ഫെരാരി വൈറ്റിന്റെയും മകളായി ജനിച്ചു.
അവരുടെ കുടുംബത്തിലെ അർജന്റീനയുടെ സ്ഥാപക പൗരന്മാരിൽ ഒരാളായിരുന്ന അവരുടെ പിതാമഹൻ ഗില്ലെർമോ പിയോ വൈറ്റ് സ്പാനിഷിനെ തോൽപ്പിക്കാൻ റിയോ ഡി ലാ പ്ലാറ്റയുടെ യുണൈറ്റഡ് പ്രവിശ്യകളെ സഹായിക്കാൻ പണം നൽകിയിരുന്നു.
അവരുടെ മുത്തച്ഛൻ റുഡെസിന്ഡോ അൽവാരഡോ ആൻഡീസിന്റെ സൈന്യത്തിൽ സേവനമനുഷ്ഠിച്ചിട്ടുണ്ട്.
മരിയ ടാൾചിഫ് ഇംഗ്ലീഷ് വിലാസം https://ml.wikipedia.org/wiki/Maria_Tallchief
ഒരു അമേരിക്കൻ ബാലെ നർത്തകിയായിരുന്നു മരിയ ടാൾചിഫ് .
സാങ്കേതികത്തികവും മികവുറ്റ കലാത്മകതയുമാണ് ഇവരുടെ നർത്തനശൈലിയുടെ സവിശേഷത.
1925 ജനുവരി 24-ന് ഫെയർ ഫാക്സിലെ ഒക്ലയിൽ ജനിച്ചു.
ആദ്യം പിയാനോ ആയിരുന്നു അഭ്യസിച്ചിരുന്നത്.
എന്നാൽ പിന്നീട് നൃത്തത്തിലേക്കു തിരിഞ്ഞു.
പ്രശസ്ത നൃത്ത സംവിധായകനായ ബ്രോനിസ്ലേവ നിജിൻസ്ക്കയോടൊപ്പമാണ് ബാലെ അഭ്യസിച്ചു തുടങ്ങിയത്.
1942-ൽ 'റൂസ്സെ ഡിമോന്റി കാർലോം' എന്ന ബാലെയിലൂടെ അരങ്ങേറ്റം നടത്തി.
അതിലെ അഭിനയം തന്നെ ഇവരെ പ്രശസ്തയാക്കാൻ പോന്നതായിരുന്നു.
1947-ൽ പാരീസ് ഓപ്പറയിൽ ഗസ്റ്റ് ആർട്ടിസ്റ്റായതോടെ ഇവർ കൂടുതൽ പേരും പെരുമയും നേടി.
1945-ൽ 'ന്യൂയോർക്ക് സിറ്റി' ബാലെ സംഘം സ്ഥാപിതമായപ്പോൾ, അതിലെ മുഖ്യതാരം മരിയയായിരുന്നു.
വളരെക്കാലം മരിയ 'ന്യൂയോർക്ക് സിറ്റി'യിൽ നടിയായിരുന്നു.
അവർക്കുവേണ്ടി ജോർജ് ബലാൻചിൻ ചിട്ടപ്പെടുത്തിയ ബാലെകളിലായിരുന്നു മരിയ ഏറെത്തിളങ്ങിയത്.
അദ്ദേഹവുമായുള്ള ഗാഢമായ അടുപ്പത്തിന് അതു വഴിതെളിച്ചു.
1946-ൽ അവർ വിവാഹിതരായെങ്കിലും 1952-ൽ വേർപിരിഞ്ഞു.
പിന്നീട് 1960-ൽ മരിയ അമേരിക്കൻ ബാലെ തിയെറ്ററിൽ ചേർന്നു.
ദി ഫയർ ബേസ്, ഓർഫ്യൂസ്, ദ് നട്ട് ക്രാക്കർ എന്നിവയാണ് ഇവരുടെ അഭിനയ-നടന പ്രതിഭ ഏറെത്തിളങ്ങിയ ബാലെകൾ.
1979-ൽ മരിയ സ്വന്തമായി ചിക്കാഗോ സിറ്റി ബാലെ എന്ന ബാലെ തിയെറ്റർ ആരംഭിച്ചു.
ഇവരുടെ സഹോദരി മർജോറി ടാൾചിഫും അറിയപ്പെടുന്ന ബാലെ നർത്തകിയാണ്.
അവലംബം പുറത്തേക്കുള്ള കണ്ണികൾ Biography for Maria Tallchief at the Internet Movie Database Maria Tallchief from Upstream Video Productions Maria Tallchief interview by Bruce Duffie Maria Tallchief Dances Archived 2012-03-16 at the Wayback Machine .
TV appearance, Christmas 1952 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ മരിയ ടാൾചിഫ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മറാം അൽ മസ്‌രി ഇംഗ്ലീഷ് വിലാസം https://ml.wikipedia.org/wiki/Maram_al-Masri
പ്രമുഖൻ സിറിയൻ എഴുത്തുകാരിയാണ് മറാം അൽ മസ്‌രി (English: Maram al-Masri - Arabic : مرام المصري )
അവരുടെ തലമുറയിലെ അറബി വനിതകളിൽ ഏറ്റവും പ്രസിദ്ധവും ആകർഷകവുമായ സ്ത്രീ ശബ്ദങ്ങളിലൊന്നായാണ് ഇവർ പരിഗണിക്കപ്പെടുന്നത്.
നിലവിൽ പാരിസിലാണ് സ്ഥിര താമസം.
1962ൽ സിറിയയിലെ ലറ്റകിയയിലെ പ്രമുഖ സുന്നി മുസ്ലിം കുടുംബത്തിൽ ജനിച്ചു.
ഡമസ്‌കസിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി.
പഠനകാലത്ത് ക്രിസ്ത്യൻ മത വിശ്വാസിയായ യുവാവുമായി പ്രണയത്തിലായി.
യുവാവിന്റെ കുടുംബത്തിന്റെ എതിർപ്പിനെ തുടർന്ന ബന്ധം തകർന്നു.
1982ൽ ഫ്രാൻസിലേക്ക് കുടിയേറി.
ഇവിടെ വെച്ച് ഒരു സിറിയൻ യുവാവിനെ വിവാഹം ചെയ്തു.
പിന്നീട് വിവാഹ മോചിതരായി.
ഈ ബന്ധതക്തിൽ ഒരു മകനുണ്ട്.
ഈ വിവാഹം വേർപിരിഞ്ഞതിന് ശേഷം മറാം പുനർവിവാഹിതയായതിനെ തുടർന്ന് സിറിയൻ ഭർത്താവ് മകനുമായി സിറിയയിലേക്ക് പോയി.
13 വർഷം മകനെ കാണാൻ ഇവർക്ക് സാധിച്ചില്ല.
ഈ വിഷയം ഇതിവൃത്തമാക്കി രചിച്ച ഗ്രന്ഥമാണ് ലെ റാപ്റ്റ്  ( Le Rapt ).
ഇവർക്ക് ഫ്രഞ്ച് ഭർത്താവിലും രണ്ടു മക്കളുണ്ട്.
ഈ വിവാഹവും വേർപിരിഞ്ഞു.
പ്രധാന കൃതികൾ I alerted you with a white dove (Andhartuka bi hamāmaẗ beidāʼ) (1984) A red cherry on a white-tiled floor [Karzaẗ ḥamrāʼ ʿalá balāṭ abyad] (2003) I look at you [Anẓuru ilayk] (2007) Wallada's return [ʿAudaẗ Wallada] (2010) Freedom, she comes naked (Elle va nue la liberté (2014) The abduction [Le rapt] (2015) അവലംബം
മറവങ്കോട് യക്ഷി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തെക്കൻ തിരുവിതാംകൂറിലെ ഇളയിടത്ത് സ്വരൂപത്തിൽ (കൊട്ടാരക്കര) മറവങ്കോട് എന്ന വനത്തിൽ വിഹരിച്ചിരുന്നതായി പറയപ്പെടുന്ന ഒരു യക്ഷിയാണ് മറവങ്കോട് യക്ഷി .
17കളുടെ മധ്യത്തിലാണ് ഈ യക്ഷിയുടെ ഉപദ്രവമുണ്ടായതായി വിശ്വസിക്കപ്പെടുന്നത്.
പാറക്കോട് വനത്തിലൂടെ യാത്ര ചെയ്യുന്നവരെ രക്തദാഹിയായ യക്ഷി ഉപദ്രവിക്കുമായിരുന്നു.
ഉമ്മന്നൂർ പഞ്ചമൂർത്തി ക്ഷേത്രത്തിലെ മേൽശാന്തിയായ ദേവനാരായണൻ എന്ന ഒരു മാന്ത്രികൻ യക്ഷിയെ ഒരു നെരിപ്പോടിലേക്ക് ആവാഹിച്ചെങ്കിലും അവൾ അവിടെനിന്ന് രക്ഷപെട്ടു.
തുടർന്ന് തലയിൽ തീക്കനലുമായി വന്ന അവൾ ഉമ്മന്നൂർ പഞ്ചമൂർത്തി ക്ഷേത്രത്തിലെത്തി നരസിംഹമൂർത്തിയുടെ കോവിലിൽ നിവേദ്യപൂജ ചെയ്യുകയായിരുന്ന ദേവനാരായണനെ ഉപദ്രവിക്കാൻ തുനിഞ്ഞു.
ഇതിൽ കുപിതനായ നരസിംഹമൂർത്തി അവളെ അദ്ദേഹത്തിന്റെ തട്ടകമായ പാറക്കോട്ടു നിന്നും ഓടിച്ചു.
തുടർന്നാണ് യക്ഷി മറവങ്കോട്ട് എത്തിയത്.
ഇളയിടത്ത് സ്വരീപത്തിൽ കൊള്ളയും കൊള്ളിവയ്പ്പും നടത്തിവന്ന മറവന്മാരായ ചില കൊള്ളക്കാരെ അധികാരമേറ്റ ശേഷം ഇളയിടത്ത് റാണി അമർച്ച ചെയ്തപ്പോൾ അവർ കാട്ടിലേക്ക് മാറി താവളമാക്കി.
അങ്ങനെ മറവന്മാർ തമ്പടിച്ച മല മറവങ്കോട് എന്നറിയപ്പെട്ടു.
അവിടേയ്ക്ക് കുടിയേറിയ യക്ഷി പൂർവ്വാധികമായി ഉപദ്രവങ്ങൾ ചെയ്തു വന്നു.
അന്നാട്ടിലെ പേരു കേട്ട വൈദ്യനും മാന്ത്രികനുമായ വലിയത്തൂർ ഉണ്ണിത്താൻ യക്ഷിയെ തളയ്ക്കാൻ മുതിർന്നു.
ആവാഹിച്ച് പ്രതിമയിൽ കാരമുള്ള് സ്ഥാപിച്ചതോടെ ഉണ്ണിത്താന് തീരാത്ത മൂത്രശങ്ക തോന്നിത്തുടങ്ങി.
പിന്നെയും പിന്നെയും മൂത്രശങ്ക തീർക്കാൻ പോകേണ്ടി വന്നതിനാൽ ഓരോ തവണയും മന്ത്രശുദ്ധി ചെയ്യേണ്ടി വന്നു.
അതിനാൽ യാഗം പൂർത്തിയാക്കാൻ സാധിക്കാതെയായി.
ഈ സമയം പ്രശ്നപരിഹാരം ആരാഞ്ഞോണ്ട് ഉണ്ണിത്താൻ ഒരു ഓലയെഴുതി അദ്ദേഹത്തിന്റെ അടിയനായ കുഞ്ഞേല മുഖാന്തരം കരീപ്ര തിരുമേനി എന്ന മഹാമാന്ത്രികനയച്ചു.
ഒടിമാനായി വേഷം മാറിയ കുഞ്ഞേല കരീപ്ര തിരുമേനിയിൽ നിന്ന് പരിഹാരം ഗ്രഹിച്ച് ക്ഷണത്തിൽ തിരികെയെത്തി.
യക്ഷിയുടെ ശിരസ്സിലെ നെരിപ്പോടിൽ കാരമുള്ള് ബന്ധനം ചെയ്തതാണ് പ്രശ്നം.
നെരിപ്പോട് ഒരു മന്ത്രക്കെട്ടാണ്.
കാരമുള്ള് അവിടെ നിന്നെടുത്ത് മാറ്റിയാൽ പ്രശ്നം തീരും.
തുടർന്ന് കരീപ്രതിരുമേനിയും മറവങ്കോട്ടെത്തി നരസിംഹപൂജ നടത്തി ആദ്യം ഭസ്മസഞ്ചിയിലും പിന്നീട് ഭസ്മസഞ്ചിയിലെ ബന്ധനം ഒഴിച്ച് ഒരു കരിക്കിലും എന്നെന്നേക്കുമായി ആവാഹിച്ചു.
യക്ഷിയെ ആവാഹിച്ച കരിക്ക് തൊളിച്ചിറക്കളത്തിനടുത്തുള്ള വരിക്കപ്ലാവിന്റെ ചുവട്ടിൽ കുഴിച്ചിട്ടു.
യക്ഷിയുടെ സാന്നിധ്യം ഉണ്ടായ ആ വരിക്കപ്ലാവ് എല്ലാക്കാലത്തും കായ്ചു തുടങ്ങി.
തൊളിച്ചിറ പ്ലാവ് എന്ന ഈ പ്ലാവിലെ ചക്കയാണ് ചക്കയില്ലാക്കാലത്ത് മുറജപത്തിന് തിരുവിതാംകൂർ രാജാക്കന്മാർ ചക്ക എരിശ്ശേരി ഉണ്ടാക്കാൻ ഉപയോഗിച്ച് വന്നത്.
മറവി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
The garden of oblivion, illustration by Ephraim Moses Lilien .
വിസ്മൃതി.
മനസ്സിന്റെ സവിശേഷഭാവം.
മസ്തിഷ്കത്തിന്റെ ഒരു സ്വഭാവം.
നാഡീവ്യൂഹത്തിനുണ്ടാവുന്ന തകരാറുകൾ മറവിക്കു കാരണമാകാം.
കഠിനാധ്വാനം, ജോലിക്കൂടുതൽ മുതലായവയും മറവിക്കു കാരണമാകാറുണ്ട്.
മനുഷ്യന്റെ ഏറ്റവും വലിയ കഴിവുകളിലൊന്നായി മറവിയെ കരുതുന്നവരുണ്ട്.
പലതും മറക്കാനും പൊറുക്കാനും ഉള്ള കഴിവാണ് ജീവിതത്തെ മുന്നോട്ട് നയിക്കുന്നതെന്നാണ് ഇതിന്റെ വിശദീകരണം.
എങ്കിലും മറവി പലപ്പോഴും അപകടകരമായി തീരാറുണ്ട്.
പഴയകാര്യങ്ങൾ വ്യക്തമായി ഓർക്കുകയും സമീപകാലസംഭവങ്ങൾ വിസ്മരിക്കുകയും ചെയ്യുന്ന പ്രത്യേകതരം മറവിയാണ് വൃദ്ധജനങ്ങളിൽ കാണുന്നത്.
മറവൻതുരുത്ത് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Maravanthuruthu_Gramapanchayat
കോട്ടയം ജില്ലയിലെ വൈക്കം താലൂക്കിൽ വൈക്കം ബ്ളോക്കിൽ കുലശേഖരമംഗലം വില്ലേജ് ഉൾപ്പെടുന്ന ഗ്രാമപഞ്ചായത്താണ് 15.69 ചതുരശ്ര കിലോമീറ്റർ വിസ്തീർണ്ണമുള്ള മറവൻതുരുത്ത് ഗ്രാമപഞ്ചായത്ത് .
അതിരുകൾ തെക്ക്‌ - തലയോലപ്പറമ്പ്, ഉദയനാപുരം പഞ്ചായത്തുകൾ വടക്ക് -ചെമ്പ്, വെള്ളൂർ പഞ്ചായത്തുകൾ കിഴക്ക് - തലയോലപ്പറമ്പ് പഞ്ചായത്ത് പടിഞ്ഞാറ് -ആലപ്പുഴ ജില്ലയിലെ, പാണാവള്ളി, തൈക്കാട്ടുശ്ശേരി പഞ്ചായത്തുകൾ വാർഡുകൾ
മറവൻതുരുത്ത് ഗ്രാമപഞ്ചായത്തിൽ ഉൾപ്പെടുന്ന വാർഡുകൾ ഇവയാണ് തറവട്ടം ചാത്തനാട് തുരുത്തുമ്മ പഞ്ഞിപ്പാലം മറവൻതുരുത്ത് ചുങ്കം പാലാംകടവ് ചിറേക്കടവ് ഇടവട്ടം കടൂക്കര കൂട്ടുമ്മേൽ കുലശേഖരമംഗലം ടോൾ കൊടൂപ്പാടം ചെമ്മനാകരി സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് വൈക്കം വിസ്തീര്ണ്ണം 15.69 ചതുരശ്ര കിലോമീറ്റർ ജനസംഖ്യ 20,532 പുരുഷന്മാർ 10,083 സ്ത്രീകൾ 10,449 ജനസാന്ദ്രത 1309 സ്ത്രീ : പുരുഷ അനുപാതം 1036 സാക്ഷരത 93% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/maravanthuruthu Archived 2012-10-06 at the Wayback Machine .
മറാഠി (വിവക്ഷകൾ)
മറാഠി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മറാഠി ഭാഷ - മറാഠി ജനതയുടെ മാതൃഭാഷ മറാഠി ജനത -- മറാഠി ഭാഷ മാതൃഭാഷയായുള്ള ജനവിഭാഗം കാസർഗോഡ് ജില്ലയിലെ കള്ളാർ‌ ‍, പനത്തടി പനഞ്ചായത്തുകളിൽ അധിവസിച്ചു വരുന്ന ഒരു ഗിരിവർഗ സമൂഹം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മറവിൽ തിരിവ് സൂക്ഷിക്കുക
രാജൻ പ്രൊഡക്ഷൻസിന്റെ ബാനറിൽ ആർ.എസ്. രാജൻ നിർമിച്ച മലയാളചലച്ചിത്രമാണ് മറവിൽ തിരിവ് സൂക്ഷിക്കുക .
ജിയോ പിക്ചേഴ്സ് വിതരണം ചെയ്ത ഈ ചലച്ചിത്രം 1972 ഓഗസ്റ്റ് 23-ന് കേരളത്തിൽ പ്രദർശിപ്പിച്ചു തുടങ്ങി.
അഭിനേതാക്കൾ പ്രേം നസീർ വിൻസെന്റ് അടൂർ ഭാസി ബഹദൂർ തിക്കുറിശ്ശി സുകുമാരൻ നായർ ടി.എസ്. മുത്തയ്യ എൻ. ഗോവിന്ദൻകുട്ടി പറവൂർ ഭരതൻ തൊടുപുഴ രാധാകൃഷ്ണൻ വിജയശ്രീ ഉഷാകുമാരി ശ്രീലത മീന (നടി) വഞ്ചിയൂർ രാധ പാലാ തങ്കം ബേബി ഇന്ദിര പിന്നണിഗായകർ സി.ഒ. ആന്റോ കെ.ജെ. യേശുദാസ് പി. ജയചന്ദ്രൻ പി. മാധുരി രാധ വിശ്വനാഥ് അണിയറയിൽ നിർമ്മാണം - ആർ.എസ്. രാജൻ സംവിധാനം - ശശികുമാർ സംഗീതം - ജി. ദേവരാജൻ ഗാനരചന - വയലാർ രാമവർമ ബാനർ - രാജൻ പ്രൊഡക്ഷൻസ് വിതരണം - ജിയോ പിക്ചേഴ്സ് കഥ - എൻ. ഗോവിന്ദൻകുട്ടി തിരക്കഥ, സംഭാഷണം - എസ്.എൽ. പുരം സദാനന്ദൻ ചിത്രസംയോജനം - വി.പി. കൃഷ്ണൻ കലാസംവിധാനം - എസ്. കൊന്നനാട്ട് ഛായാഗ്രഹണം - വി. സെലവരാജ് ഗാനങ്ങൾ സംഗീതം - ജി. ദേവരാജൻ ഗാനരചന - വയലാർ രാമവർമ ക്ര.
ഗാനം ആലാപനം 1 സഹ്യാദ്രിസാനുക്കളെനിക്കു മാധുരി 2 സൂര്യന്റെ തേരിനു മാധുരി 3 നെഞ്ചം നിനക്കൊരു മഞ്ചം പി ജയചന്ദ്രൻ 4 കടുന്തുടി കൈയ്യിൽ പി ജയചന്ദ്രൻ, കോറസ് 5 കാടുകൾ കളിവീടുകൾ കെ ജെ യേശുദാസ് 6 മൂളിയലങ്കാരീ മാധുരി 7 കടുവ കള്ള ബടുവ സി ഒ ആന്റോ അവലംബം പുറത്തേക്കുള്ള കണ്ണികൾ
ഇന്റെർനെറ്റ് മൂവി ഡേറ്റാബേസിൽ നിന്ന് മറവിൽ തിരിവ് സൂക്ഷിക്കുക
മറവൻ ഇംഗ്ലീഷ് വിലാസം https://ml.wikipedia.org/wiki/Maravar
മുഖ്യമായും തമിഴ്‌നാട്ടിലെ മധുര , തിരുനെൽവേലി , തേനി , ശിവഗംഗ , രാമനാഥപുരം , ദിണ്ഡിഗൽ , വിരുതുനഗർ , തൂത്തുക്കുടി , തെക്കൻ തിരുവിതാംകൂർ തുടങ്ങിയ പ്രദേശങ്ങളിൽ വസിച്ചിരുന്ന ഒരു പുരാതനദ്രാവിഡവർഗ്ഗമാണു് മറവർ .
മുൻകാലങ്ങളിൽ യുദ്ധവീര്യത്തിനും അക്രമാസക്തിക്കും പേരുകേട്ട ഒരു വർഗ്ഗമായിരുന്നു ഇവർ.
19-ആം നൂറ്റാണ്ടിന്റെ തുടക്കത്തിൽ ബ്രിട്ടീഷ് മേൽക്കോയ്മയ്ക്കെതിരെ അവർ പ്രാദേശികമായി ശക്തമായ വെല്ലുവിളി ഉയർത്തി.
മാർത്താണ്ഡവർമ്മ ഇവരെ തന്റെ കൂലിപ്പട്ടാളത്തിൽ ചേർത്തിരുന്നു.
രാമനാട് തുടങ്ങിയ സ്ഥലങ്ങൾ പൂർണ്ണമായ ബ്രിട്ടീഷ് ആധിപത്യത്തിൽ വരുന്നതിനുമുമ്പ് മറവരായിരുന്നു ഭരിച്ചിരുന്നതു്.
നിയമവാഴ്ച്ചയോട് തീരെ മതിപ്പില്ലായിരുന്ന ഒരു സമുദായം എന്ന പേരിൽ തന്നെ അവർ കുപ്രസിദ്ധരായിരുന്നു.
എന്നാൽ ആധുനികകാലത്ത് സമൂഹത്തിന്റെ മുഖ്യധാരയിലേക്കു് അവരുടെ സംസ്കാരം താരതമ്യേന ഇഴുകിച്ചേർന്നിട്ടുണ്ടു്.
തമിഴ്നാട്ടിലെ മറ്റു സമുദായങ്ങളെപ്പോലെ മറവന്മാരിലും നല്ലൊരു ശതമാനം ഇന്ത്യയിലെ മറ്റു ഭാഗങ്ങളിലേക്കും ശ്രീലങ്ക , മലേഷ്യ , സിംഗപ്പൂർ തുടങ്ങിയ വിദേശനാടുകളിലേക്കും കുടിയേറിപ്പാർത്തിട്ടുണ്ടു്.
കൊണ്ടയംകോട്ട മറവന്മാർ
തിരുനെൽവേലിയുടെ തെക്കേ ഭാഗങ്ങളിൽ ജീവിച്ചിരുന്ന മറവസമൂഹങ്ങളെയാണു് കൊണ്ടയംകോട്ട മറവന്മാർ എന്നു വിളിച്ചിരുന്നതു്.
ആറു ഗോത്രങ്ങളും അവയിലോരോന്നിനും മൂന്നു ചില്ല(ശാഖ)കളും ആയിട്ടായിരുന്നു ഇവരുടെ സമൂഹജീവിതം.
ഓരോ ഗോത്രത്തിനും ഒരു സസ്യത്തിന്റെ പേരുണ്ടായിരുന്നു.
കുരുമുളകുകൊടി (വീരമുടിതങ്കിനൻ, ചെതർ, ചെമന്ത), വെറ്റിലക്കൊടി (അഗസ്ത്യർ, മരുവീട്, അഴകിയ പാണ്ഡ്യൻ), തെങ്ങ് (വാണിയൻ, വേട്ടുവൻ, നടൈവേന്തർ), കമുകു് (കേൾനമ്പ്, അൻപുട്രൻ, ഗൗതമൻ), ഈന്ത് (ചടച്ചി, ശങ്കരൻ, പിച്ചിപ്പിള്ളൈ),  പന (അഖിലി, ലോകമുരളി, ജാംബവർ) എന്നിങ്ങനെയായിരുന്നു ഈ ഗോത്രങ്ങളുടേയും ചില്ലകളുടേയും പേരുകൾ.
വിചിത്രമായ ആചാരങ്ങളാണു്  കൊണ്ടയംകോട്ട മറവന്മാർക്കുണ്ടായിരുന്നതു്.
അവരുടെ വിവാഹബന്ധങ്ങൾ പ്രത്യേകം ശ്രദ്ധേയമായിരുന്നു.
തായ്‌വഴി ( മരുമക്കത്തായം ) ദായക്രമമാണു്  അവരുടേതു്.
അതായതു് മക്കൾ അമ്മയുടെ ഗോത്രത്തിൽ ഉൾപ്പെടുന്നു.
മറവസമുദായത്തിലെ പുരുഷൻമാർ സ്വന്തം ഗോത്രത്തിൽ നിന്നും വിവാഹം ചെയ്തുകൂടാ.
മാത്രമല്ല, മറ്റു ഗോത്രങ്ങളിൽനിന്നുപോലും നിശ്ചിതമായ നിബന്ധനകളുണ്ടു്.
ഉദാഹരണത്തിനു് വെറ്റിലക്കൊടി ഗോത്രത്തിൽ പെട്ടയാൾക്കു് തെങ്ങുഗോത്രത്തിലുള്ള ഒരു സ്ത്രീയെ വിവാഹം കഴിക്കാം.
എന്നാൽ കമുകു ഗോത്രത്തിലേയോ ഈന്തു ഗോത്രത്തിലേയോ  സ്ത്രീ നിഷിദ്ധമായിരിക്കും.
രണ്ടു സഹോദരന്മാരുടെ മക്കൾ പരസ്പരം വിവാഹം ചെയ്തുകൂടാ.
എന്നാൽ സഹോദരന്റേയും സഹോദരിയുടേയും മക്കൾ പരസ്പരം വിവാഹം ചെയ്തിരിക്കണമെന്നാണു കീഴ്വഴക്കം.
പുരുഷൻ സാധാരണ അയാളുടെ പിതാവിന്റെ 'ചില്ല'യിൽ പെട്ട സ്ത്രീയെ വരിക്കണം.
വിധവകൾക്കു് ഭർത്താവിന്റെ ജ്യേഷ്ഠസഹോദരനെ പുനർവിവാഹം ചെയ്യാം.
എന്നാൽ അനുജനെ വിവാഹം ചെയ്യുന്നതു് നിഷിദ്ധമാണു്.
സ്വത്തുകൈമാറ്റം പുരുഷപ്രജകളിലൂടെയാണു്.
സ്ത്രീകൾക്കു് സ്വത്തവകാശമില്ല.
മറാഗ്ഗെഹ്
മറാഗ്ഗെഹ് ഇറാനിലെ കിഴക്കൻ അസർബൈജാൻ പ്രവിശ്യയിലെ മറാഗെ കൗണ്ടിയിലെ ഒരു നഗരവും അതിൻറെ തലസ്ഥാനവുമാണ്.
സൂഫി ചായ് നദിയുടെ തീരത്താണ് മറാഗെ സ്ഥിതിചെയ്യുന്നത്.
അസർബൈജാനിയിലും പേർഷ്യനിലും ഒരുപോലെ പ്രാവീണ്യമുള്ള ഇറാനിയൻ അസർബൈജാനികളാണ് ഈ നഗരത്തിലെ ജനസംഖ്യയിൽ ഭൂരിപക്ഷവും.
വടക്കുപടിഞ്ഞാറൻ ഇറാനിലെ ഏറ്റവും വലിയ നഗരമായ തബ്രിസിൽ നിന്ന് ഏകദേശം 130 കിലോമീറ്റർ (81 മൈൽ) അകലെയാണ്  ഈ നഗരം.
ബണ്ഡി സഞ്ജയ് കുമാർ
ബന്ദി സഞ്ജയ് കുമാർ (ജനനം 1971 ജൂലൈ 11) 2019 മുതൽ കരിംനഗർ നിയോജകമണ്ഡലത്തെ പ്രതിനിധീകരിക്കുന്ന ഇന്ത്യൻ  ലോകസഭയിലെ അംഗമാണ്.
2020 മാർച്ച് 11 മുതൽ 2023 ജൂലൈ 4 വരെ തെലങ്കാനയിലെ ഭാരതീയ ജനതാ പാർട്ടി യുടെ സംസ്ഥാന പ്രസിഡന്റായിരുന്നു അദ്ദേഹം.
2023 ജൂലൈ 29 ന് ബിജെപി ദേശീയ പ്രസിഡന്റ് അദ്ദേഹത്തെ ദേശീയ ജനറൽ സെക്രട്ടറിയായി നിയമിച്ചു.
ഇപ്പോൾ തെലുഗുദേശം പാർട്ടി യുമായുള്ള ബാന്ധവത്തിന്റെ ശില്പിയായി കണക്കാക്കുന്നു.
1971 ജൂലൈ 11ന് ബി. നർസയ്യയുടെയും ബി. ശകുന്തലയുടെയും മകനായി ബന്ദി സഞ്ജയ് കുമാർ ജനിച്ചു.
1986ൽ കരിംനഗറിലെ ശ്രീ സരസ്വതി ശിശുമന്ദിർ ഉന്നതാ പാഠശാലയിൽ നിന്ന് സെക്കൻഡറി സ്കൂൾ വിദ്യാഭ്യാസം പൂർത്തിയാക്കി.
പന്ത്രണ്ടാം വയസ്സിൽ സംഘടനയിൽ ചേർന്ന അദ്ദേഹം ഒരു യുവാവെന്ന നിലയിൽ രാഷ്ട്രീയ സ്വയംസേവക് സംഘത്തിലും സജീവമായിരുന്നു.
അഖില ഭാരതീയ വിദ്യാർത്ഥി പരിഷത്തിൽ ഉൾപ്പെട്ടിരുന്ന കുമാർ ഒടുവിൽ ടൌൺ പ്രസിഡന്റും സംഘടനയുടെ സംസ്ഥാന എക്സിക്യൂട്ടീവ് അംഗവുമായി.
ഈ സംഘടനയിൽ അദ്ദേഹം നേതൃത്വ സ്ഥാനങ്ങൾ വഹിക്കുകയും "ടൌൺ സെക്രട്ടറി, ടൌൺ പ്രസിഡന്റ്, കേരളത്തിന്റെ ദേശീയ സെക്രട്ടറി, തമിഴ്നാടിന്റെ ചുമതല" എന്നീ പദവികൾ വഹിക്കുകയും ചെയ്തു.
1996 ൽ ബിജെപി നേതാവ് എൽ കെ അദ്വാനിയുടെ സൂറത്ത് രഥയാത്രയ്ക്കിടെ അദ്ദേഹം 35 ദിവസം ഇന്ത്യയിലുടനീളം പ്രചാരണം നടത്തി.
2019 ലെ ഇന്ത്യൻ പൊതുതെരഞ്ഞെടുപ്പിൽ കരിംനഗർ ലോക്സഭാ മണ്ഡലത്തിൽ നിന്ന് കുമാറിനെ ബിജെപി സ്ഥാനാർത്ഥിയായി നിർത്തി.
നിലവിലെ പാർലമെന്റ് അംഗമായ തെലങ്കാന രാഷ്ട്ര സമിതി ബി. വിനോദ് കുമാർ, ഇന്ത്യൻ നാഷണൽ കോൺഗ്രസ് പൊന്നം പ്രഭാകർ എന്നിവർക്കെതിരെ അദ്ദേഹം മത്സരിച്ചു.
89, 508 വോട്ടുകളുടെ ഭൂരിപക്ഷത്തിലാണ് അദ്ദേഹം തിരഞ്ഞെടുക്കപ്പെട്ടത്.
തെലങ്കാനയിൽ ബി. ജെ. പിക്ക് കാര്യമായ ശക്തിയില്ലാത്തതിനാലും അദ്ദേഹത്തിന്റെ രണ്ട് പ്രധാന എതിരാളികളും രാഷ്ട്രീയമായി സുസ്ഥാപിതരായിരുന്നതിനാലും അദ്ദേഹത്തിന്റെ തിരഞ്ഞെടുപ്പ് ഒരു അത്ഭുതമായി കണക്കാക്കപ്പെട്ടു. [1]
ലോക്സഭയിലേക്ക് തിരഞ്ഞെടുക്കപ്പെട്ടതോടെ ബന്ദി തെലങ്കാനയിൽ നിന്നുള്ള ഭാരതീയ ജനതാ പാർട്ടി നാല്  എംപിമാരിൽ ഒരാളായി, ഇത് പാർട്ടിക്ക് ചരിത്രപരമായ ആരംഭമായി കണക്കാക്കുന്നു.
. [1]
2024 ൽ കരിം നഗർ മണ്ഡലത്തിൽ നിന്നും മതസ്രിക്കുന്ന അദ്ദേഹം ഒരു ത്രികോണ മത്സരത്തിൽ ഏർപ്പെട്ടിരിക്കുന്നു.
കോൺഗ്ഗ്രസ്, ബി.ആർ എസ് എന്നിവരാണ് മറ്റ് കക്ഷികൾ.
2023 ജൂലൈ 4 ന് കുമാർ തെലങ്കാന പാർട്ടി പ്രസിഡന്റ് സ്ഥാനം രാജിവച്ചു, ജൂലൈ 21 ന് ജി. കിഷൻ റെഡ്ഡി ആ സ്ഥാനത്തെത്തി.
2023 ജൂലൈ 30 ന് കുമാറിനെ ബി. ജെ. പിയുടെ ദേശീയ ജനറൽ സെക്രട്ടറിയായി പ്രഖ്യാപിച്ചു, 2023 ഓഗസ്റ്റ് 4 ന് അദ്ദേഹം ആ സ്ഥാനം ഏറ്റെടുത്തു.
പരീക്ഷയുടെ പേപ്പർ ചോർന്ന കേസ്
2023 ഏപ്രിലിൽ തെലങ്കാന സ്റ്റേറ്റ് ബോർഡിന്റെ പത്താം ക്ലാസ് പരീക്ഷകളുടെ ചോദ്യപേപ്പർ ചോർച്ച കേസിൽ ബന്ദി സഞ്ജയ് കുമാറും മറ്റ് മൂന്ന് പേരും അറസ്റ്റിലായി.
അറസ്റ്റ് ചെയ്ത ദിവസം, പ്രതി 1 (കുമാർ), കേസിലെ പ്രതി 2 (പ്രശാന്ത്) എന്നിവർ തമ്മിൽ പങ്കിട്ട ചില വാട്ട്സ്ആപ്പ് ചാറ്റുകൾ പോലീസ് പങ്കിട്ടു.
വാറങ്കൽ പോലീസ് കമ്മീഷണർ പറഞ്ഞുഃ "ബന്ദി സഞ്ജയുടെ ഫോൺ കാണാനില്ല, പക്ഷേ ഞങ്ങൾ ഉടൻ തന്നെ വാട്ട്സ്ആപ്പ് സന്ദേശങ്ങളും സംഭാഷണങ്ങളും വീണ്ടെടുക്കും. അവർ കുറച്ച് സന്ദേശങ്ങളും കോൾ ലോഗുകളും കോൾ ഡാറ്റയും ഇല്ലാതാക്കി, ആ വിശദാംശങ്ങളെല്ലാം ഞങ്ങൾ വീണ്ടെടുക്കും".[1]
ഏപ്രിൽ 7ന് കുമാർ ജാമ്യത്തിൽ പുറത്തിറങ്ങി.
തന്റെ മോചനത്തെക്കുറിച്ചുള്ള ഒരു പ്രസ്താവനയിൽ അദ്ദേഹം പോലീസിനെ കഴിവില്ലായ്മയ്ക്ക് കുറ്റപ്പെടുത്തുകയും പേപ്പർ ചോർച്ചയെക്കുറിച്ച് ജുഡീഷ്യൽ അന്വേഷണം ആവശ്യപ്പെടുകയും ചെയ്തു.
എസ്എസ്സി ചോദ്യപേപ്പർ ചോർച്ചയ്ക്ക് ബിജെപിയെ അപകീർത്തിപ്പെടുത്താനുള്ള ഗൂഢാലോചനയുടെ ഭാഗമാണ് കുമാറിന്റെ അറസ്റ്റ് എന്ന് ബിജെപി ദേശീയ അധ്യക്ഷൻ ജെ പി നദ്ദയും ദേശീയ ജനറൽ സെക്രട്ടറി തരുൺ ചുഗും പറഞ്ഞു.
കുടുംബം.
2023 ജനുവരിയിൽ കുമാറിൻ്റെ മകൻ ബന്ദി ഭഗീറത്ത് തൻ്റെ കോളേജിൽ സഹവിദ്യാർത്ഥിയെ മർദ്ദിച്ചതിന് അദ്ദേഹത്തിനെതിരെ ഒന്നിലധികം കുറ്റങ്ങൾ രജിസ്റ്റർ ചെയ്തിരുന്നു.
2023 മാർച്ചിൽ തെലങ്കാന ഹൈക്കോടതി ബന്ദി ഭഗീറത്തിനെ കോളേജിൽ നിന്ന് സസ്പെൻഡ് ചെയ്തത് സ്റ്റേ ചെയ്യുകയും അദ്ദേഹം ആക്രമിച്ച വിദ്യാർത്ഥി സംഭവത്തിൽ കുമാറിന്റെ മകനോട് ക്ഷമിച്ചുവെന്ന് പറയുകയും ചെയ്തു.
ബണ്ടി ചോർ ഇംഗ്ലീഷ് വിലാസം https://ml.wikipedia.org/wiki/Bunty_chor
ഇന്ത്യയിലെ ഒരു കുപ്രസിദ്ധ മോഷ്ടാവാണ് ബണ്ടി ചോർ എന്ന പേരിൽ അറിയപ്പെടുന്ന ദേവീന്ദർ സിങ് അഥവാ ഹരി ഥാപ .
ഇയാൾ അഞ്ഞൂറോളം മോഷണങ്ങൾ നടത്തിയിട്ടുണ്ടെന്ന് പറയപ്പെടുന്നു.
വിവിധങ്ങളായ സുരക്ഷാ ഉപകരണങ്ങളെ നിരുപയോഗപ്രദമാക്കി മോഷണം നടത്താനുള്ള പരിജ്ഞാനമുള്ളതിനാൽ 'സൂപ്പർചോർ' (അതിമാനുഷമോഷ്ടാവ്), 'ഹൈടെക് കള്ളൻ' എന്നൊക്കെ അറിയപ്പെടാറുണ്ട്.
2008-ൽ പുറത്തിറങ്ങിയ ഓയേ ലക്കി!
ലക്കി ഓയേ!
എന്ന ബോളീവുഡ് ചലച്ചിത്രം ദേവീന്ദർ സിങിന്റെ മോഷണരീതിയിൽ നിന്ന് പ്രചോദനം ഉൾക്കൊണ്ട് നിർമ്മിക്കപ്പെട്ടതാണ് .
പ്രശസ്തമായ ഇന്ത്യൻ ടെലിവിഷൻ റിയാലിറ്റി ഷോ ആയ ബിഗ് ബോസി ന്റെ നാലാം സീസണിൽ ദേവീന്ദർ സിങ് മത്സരിച്ചിരുന്നുവെങ്കിലും ആദ്യദിവസം തന്നെ പുറത്തായിരുന്നു .
ഡെൽഹി , ചണ്ഡീഗഢ് , ചെന്നൈ , ഭോപ്പാൽ എന്നിവിടങ്ങളിൽ പോലീസിന്റെ പിടിയിലായിട്ടുണ്ടെങ്കിലും രക്ഷപെട്ടു.
2024 ജൂലൈ - മാസം 8 -ാം തീയതി ആലപ്പുഴ ജില്ലയിൽ അമ്പലപ്പുഴ ഒരു ബാറിൽ ബണ്ടി ച്ചോർ എത്തിയതായും , CCTV ദൃശ്യങ്ങളിൽ നിന്ന് ബണ്ടി ചോർ ആണെന്ന് സ്ഥിതികരിക്കുകയും ചെയ്തു.
നേപാളിലെ വികാസ്‌പുരിയാണ് ബണ്ടിയുടെ സ്വദേശം എന്നും, അവിടെ നിന്നുള്ള പാസ്‌പോർട്ടിൽ ഹരി ഥാപ എന്ന പേരാണുള്ളതെന്നും പറയപ്പെടുന്നു .
ഒമ്പതാം ക്ലാസിൽ പഠനം അവസാനിപ്പിച്ച ആളാണ് ദേവീന്ദർ സിങ് .
2010-ൽ 37 വയസ്സുള്ള ആളാണെന്ന് കണക്കാക്കപ്പെട്ടിട്ടുള്ള ബണ്ടി, 1993-ൽ തന്നെ മോഷണത്തിനു പോലീസിന്റെ പിടിയിൽ പെട്ടിരുന്നെങ്കിലും രക്ഷപെട്ടു .
ഡെൽഹിയാണു പ്രധാന തട്ടകമെങ്കിലും മുംബൈ , ചെന്നൈ , ബാംഗ്ലൂർ തുടങ്ങിയ മറ്റ് വൻനഗരങ്ങളിലും ബണ്ടി മോഷണം നടത്തിയിട്ടുണ്ട് .
ഇന്നതേ മോഷ്ടിക്കൂ എന്നില്ലെങ്കിലും ആഡംബര കാറുകളോടും വിലകൂടിയ വാച്ചുകളോടും ഭ്രമമുള്ളതായി കരുതപ്പെടുന്നു, സ്ത്രീലമ്പടനാണെന്നും കരുതപ്പെടുന്നു .
ആഡംബര ജീവിതം നയിക്കാനിഷ്ടപ്പെടുന്ന ബണ്ടി പഞ്ചനക്ഷത്ര ഹോട്ടലുകളിൽ താമസിക്കാനാണ് താത്പര്യപ്പെടുന്നതെന്ന് പറയപ്പെടുന്നു .
പോലീസുകാരുടെ അഭിപ്രായ പ്രകാരം ബണ്ടിയ്ക്ക് സമ്പാദ്യമൊന്നുമില്ല.
2010-ൽ ബിഗ് ബോസ് മത്സരത്തിനെ തുടർന്ന് അന്ന് ബണ്ടി നടത്തിയതെന്നു കരുതപ്പെട്ടിരുന്ന 350 മോഷണങ്ങളെക്കുറിച്ച് ചോദ്യമുണ്ടായപ്പോൾ അത് അതിഭാവുകത്വം നിറഞ്ഞ കണക്കാണെന്നും താനത്രയും മോഷണങ്ങളൊന്നും നടത്തിയിട്ടില്ലെന്നും ബണ്ടി അവകാശപ്പെട്ടിരുന്നു.
താൻ ചെറുപ്പത്തിൽ തന്നെ കുടുംബത്തിൽ നിന്ന് പുറത്താക്കപ്പെട്ടവനാണെന്നും, ഇന്ന് തനിക്ക് കുടുംബമില്ലെന്നും ബണ്ടി അന്ന് പറഞ്ഞിരുന്നു.
അതുപോലെ തന്നെ തന്റെ മോഷണജീവിതം അവസാനിച്ചുവെന്നും താൻ ഇനി പഴയ കുറ്റവാളികളെ ഉൾപ്പെടുത്തി സ്വകാര്യ ഡിറ്റക്റ്റീവ് ഏജൻസി തുടങ്ങുകയാണെന്നും ബണ്ടി അവകാശപ്പെട്ടിരുന്നു .
ദക്ഷിണ ഡെൽഹിയിൽ നടന്ന മോഷണ പരമ്പരകളെ തുടർന്ന് 2007-ൽ ഡെൽഹി പോലീസ് ബണ്ടിയെ അറസ്റ്റ് ചെയ്തിരുന്നു.
2008-ൽ തടവിൽ നിന്നു പുറത്തുവന്ന ബണ്ടി ഇനി പഴയ ജീവിതം ഇല്ലെന്ന് തീരുമാനിച്ചിരുന്നു.
എന്നാൽ 2011 അവസാനം "സാധാരണജീവിതം" നയിക്കാൻ സഹായിക്കാത്ത കുടുംബാംഗങ്ങളോടും കാമുകിയോടുമുള്ള പ്രതികാരമെന്നോണം മോഷണം പുനരാരംഭിക്കുകയായിരുന്നുവെന്ന് പറയപ്പെടുന്നു .
മോഷണം പുനരാരംഭിച്ച് രണ്ട് മാസങ്ങൾക്ക് ശേഷം 2012 ജനുവരി 14-നു ദേവീന്ദർ സിംഗ് ഭോപ്പാലിൽ പിടിയിലായിരുന്നു.
ബണ്ടി ചോറിന്റെ പ്രവർത്തനങ്ങൾ നിരീക്ഷിച്ചിരുന്ന ഡെൽഹി പോലീസ് ഉദ്യോഗസ്ഥരുടെ അഭിപ്രായപ്രകാരം അക്കാലത്തെ ബണ്ടിയുടെ പ്രവർത്തനങ്ങൾ മുൻകാലങ്ങളിലെയത്ര വൈദഗ്ദ്ധ്യമേറിയതായിരുന്നില്ല .
2013 ജനുവരി 21 പുലർച്ചെ തിരുവനന്തപുരത്ത് ഒരു ഭവനത്തിൽ നടന്ന മോഷണത്തിൽ അവിടുത്തെ നിരീക്ഷണ കാമറയിൽ ദേവീന്ദർ സിങ്ങിന്റെ ചിത്രം വ്യക്തമായി പതിഞ്ഞിട്ടുണ്ട് .
ഈ ചിത്രം പോലീസ് പരസ്യപ്പെടുത്തിയതിനെ തുടർന്ന് ജനുവരി 22-നു തന്നെ ആളെ തിരിച്ചറിയുകയും ചെയ്തു.
എന്നാൽ അപ്പോഴേക്കും ബണ്ടി മോഷ്ടിച്ച കാറിൽ തന്നെ അമരവിള ചെക്ക്‌പോസ്റ്റ് വഴി തമിഴ്‌നാട്ടിലേയ്ക്ക് കടന്നതായി ചെക്ക്‌പോസ്റ്റിലെ രേഖകൾ കാണിക്കുന്നുണ്ട്.
തുടർന്ന് ജനുവരി 25-നു പൂണെയിൽ വെച്ച് ബണ്ടി ചോർ പോലീസിന്റെ പിടിയിലായി .
രക്ഷപെടലുകൾ
അഞ്ചുവർഷത്തോളം ദേവീന്ദർ സിംഗ് തടവിൽ കിടന്നിട്ടുള്ളതായി കണക്കാക്കപ്പെടുന്നു.
എന്നാൽ മിക്കപ്പോഴും പോലീസിന്റെ പിടിയിലായ ഉടൻ തന്നെ അവരെ കബളിപ്പിച്ച് രക്ഷപെടുകയാണ് പതിവ്.
സ്റ്റേഷനിൽ നിന്ന് ഓടിയും, സ്റ്റേഷനിലെ സബ് ഇൻസ്പെക്ടറുടെ സ്കൂട്ടർ മോഷ്ടിച്ചും, മോഷ്ടിച്ച വണ്ടി കേടായി എന്നവകാശപ്പെട്ട് പോലീസുകാരെ വണ്ടിയിൽ നിന്ന് ഇറക്കിയിട്ട് ആ തക്കത്തിനു വണ്ടി ഓടിച്ചും ഒക്കെ പോലീസിന്റെ പിടിയിൽ നിന്ന് രക്ഷപെട്ടതായി പറയപ്പെടുന്നു .
ചെന്നൈയിൽ അറസ്റ്റിലായി ജുഡീഷ്യൽ കസ്റ്റഡിയിൽ കഴിയവെ പൊട്ടിയ ചില്ല് കഴിച്ച് ആശുപത്രിയിലാകുകയും, ആശുപത്രിയിൽ വെച്ച് ഡിസ്പോസിബിൾ സിറിഞ്ച് ഉപയോഗിച്ച് കൈവിലങ്ങ് തുറന്ന് രക്ഷപെടുകയുമുണ്ടായിട്ടുണ്ട് .
ബണ്ട്
ബണ്ട് (ബൻടർ) അഥവാ തുളു നായർ
കർണാടകത്തിന്റെ തെക്കൻ തീരപ്രദേശത്തും കാസറഗോഡ് താലൂക്കിലും ആണ് ഇവർ സാധാരയായി കണ്ടുവരുന്നത്.
തുളുനായർ എന്നും ഇവർ അറിയപ്പെടുന്നു.
ഇവരുടെ വീടുകൾ ഗുത്തുമനെ, ബൂഡു(ബീഡു), അരമനെ എന്നൊക്ക അറിയപ്പെടുന്നു (നാലുകെട്ടുകളാണ് ഇവ) ഇതിനുദാഹരണമാണ് കാർക്കള താലൂക്കിലെ കൗഡൂർ നായരബെട്ടു കൗഡൂർ നായർബെട്ടു
നായർന്മാരിലെപോലെതന്നെ ഇവരിലും 90 ഇൽ അധികം ഉപജാതികൾ ഉണ്ട് ഇവരൊക്കയും അലൂപരാജവംശത്തിന്റെ പാരമ്പര്യം അവകാശപ്പെടുന്നു  നായരനബലെ അഥവാ അളിയസന്താന (മരുമക്കത്തായം) ആണ് ഇവർ പിന്തുടരുന്നത് ഇവരിൽ ഭൂരിഭാഗം പേരും രാജാക്കന്മാരോ പ്രഭുക്കന്മാരോ ആയിരുന്നു.
ബണ്ട് എന്ന തുളു പദത്തിന് അർഥം യോദ്ധാവ് എന്നാണ് വിജയനഗരത്തിൽ നിലനിന്നിരുന്ന തുളുവ വംശം ബൻടർആയിരുന്നു.
ബണ്ട് പ്രഭു ആയിരുന്ന തുളുവ ഈശ്വര നായകയുടെ പുത്രൻ തുളുവ നരസ നായകയാണ് സാമ്രാജ്യം സ്ഥാപിച്ചത് ഇദ്ദേഹത്തിന് ശേഷം മക്കളായ നരസിംഹരായരും, കൃഷ്ണദേവരായരും,അച്യുതരായരും രാജാക്കന്മാരായി.
ബൻടർ നായന്മാരെ പോലെ നാഗവംശ പാരമ്പര്യം അവകാശപ്പെടുന്നു.
മുന്നാക്ക ജാതി പട്ടികയിലാണ് ഇവരെ ഉൾപ്പെടുത്തിയിരിക്കുന്നത് ഇവരുടെ പ്രധാന രാജവംശങ്ങൾ - ഹൊസങ്കടിയിലെ ഹോനായകമ്പളി, മുൾകിയിലെ സാമന്ത രാജാക്കന്മാർ, കാർക്കളയിലെ ബഹിർ അരസർ, കുമ്പള രാജാക്കന്മാർ (മായിപ്പാടി)വേണ്ണൂരിലെ അജില്ലർ, ഉഡുപ്പിയിലെ തോലഹാരാർ, വിട്ളയിലെ ഡോംബ ഹേഗ്ഗ്ഡേ, ഉള്ളാളിലെ ചൗട്ടർ, മൂഡബിദ്രിയിലെ ചൗട്ടർ, ബംഗാദിയിലെ ബങ്കർ, ആളൂപ്പ രാജവംശം, കൗഡൂരിലെ നായര ഹേഗ്ഗ്ഡേ, ധർമ്മസ്ഥല ധാരമാധികാരി ഹേഗ്ഗ്ഡേ (പെർഗ്ഗടെ രാജവംശം )പുത്തിഗെയിലെ ചൗട്ടർ, കാവായിലെ മർദ ഹേഗ്ഗ്ഡേ തുടങ്ങിയവരാണ് ഉപജാതികൾ
മാസാടിക ബൻടർ :-മാസാടിക ബൻടർ
ഭൂരിഭാഗവും ഈവിഭാഗത്തിലാണ് പെടുന്നത് തുളു സംസാരിക്കുകയും അളിയാ സന്താന ക്രമം പിന്തുടരുകയും ചെയ്യുന്നു ഇവർ കാസറഗോഡ് മുതൽ ഉഡുപ്പിയിലെ ബ്രഹ്മാവർ വരെ കാണപ്പെടുന്നു 
നാട് ബൻടർ അഥവാ നാടവർ :- ഇവരിൽ എണ്ണം കുറവാണു ഇവർ സാധാരണയായി സംസാരിക്കുന്നത് കുന്ദഗന്നഡയാണ് ഇവരും അളിയാ സന്താന മാർഗ്ഗം പിന്തുടരുന്നു ബ്രഹ്മാവറിനു ഉത്തരഭാഗത്തായി ഉഡുപ്പി ജില്ലയിലെ കുന്ദാപുരത്താണ് ഇവർ കണ്ടുവരുന്നത് 
പരിവാര ബൻടർ:-ഇവർക്കും ഇല്ലത്തു നായന്മാർക്കും ഒട്ടേറെ സാമ്യമുണ്ട് തുളു ബ്രാഹ്മണരോടുള്ള സംബന്ധം ആണ് പ്രധാനം, ഇവർ അളിയാ സന്താന അല്ല മക്കള സന്താന ആണ് പിന്തുടരുന്നത് (മക്കത്തായം )ഇവർ സസ്യാഹാരികളാണ്, അധികവും തുളു ബ്രാഹ്മണാചാരം പിന്തുടരുന്നു കാസർഗോഡ് താലൂക്കിലും, സുള്ള്യ, കുടഗ്, ദക്ഷിണ കന്നഡ എന്നിവിടങ്ങളിലും കണ്ടുവരുന്നു ജൈന ബൻടർ:- ഒരേ ജാതി പക്ഷെ രണ്ടു മതത്തിൽ വിശ്വാസം അതാണ് മറ്റു ഉപജാതികളെ അപേക്ഷിച്ചു ജൈന ബണ്ട് ന്റെ പ്രത്യേകത ഹൊയ്സാല കാലത്ത് പല ബണ്ട് പ്രഭുക്കന്മാരും ജൈനമതം സ്വീകരിച്ചു, എങ്കിലും ഇവർ ഇപ്പോഴും പല ഹിന്ദു ക്ഷേത്രങ്ങളുടെയും ട്രസ്റ്റീ ആണ് ഡോ :വീരേന്ദ്ര ഹേഗ്ഗ്ഡേ, പിതാവ് രത്നവർമ്മ ഹേഗ്ഗ്ഡേ, മഞ്ജയ്യ ഹേഗ്ഗ്ഡേ തുടങ്ങിയവർ ധർമ്മസ്ഥല മഞ്ജുനാഥ ക്ഷേത്രത്തിന്റെ ധാരമാധികാരികളായിരുന്നു ഇപ്പോഴും അങ്ങനെതന്നെ.
ചൗത രാജവംശത്തിലെ അബ്ബക്ക റാണി ജൈന ബണ്ട് ആയിരുന്നു.
} രത്നവർമ്മ ഹെഗ്‌ഡെ നിർമിച്ച ക്ഷേത്ര കവാടം ധർമ്മസ്ഥല മഞ്ജുനാഥ സ്വാമി ക്ഷേത്രം
ഇവരിലെ മറ്റൊരു ഉപജാതിയായ ബല്ലാൾ വിഭാഗക്കാർ പൂണൂൽ ഉപയോഗിക്കാറുണ്ട് ഇവർ സാധാരണയായി മറ്റു ഉപജാതികളുമായി വിവാഹം പതിവില്ല ഇവർ സസ്യാഹാരികൾ ആണ് ഇവരുടെ മൃതദേഹം സംസ്കരിച്ചിരുന്നത് "ദുപ്പെ"എന്നറിയപ്പെടുന്ന പിരമിഡ് സമാനമായ രീതിയിലാണ് കൃഷി ചെയ്യുന്ന വയലുകളുടെ നടുവിലാണ് സാധാരണഗതിയിൽ ദുപ്പകൾ കാണപ്പെടാറ്.
ഇവരുടെ ഉള്പിരിവുകൾ അറിയപ്പെടുന്നത് ബൻടർ, ജൈന ബൻടർ, പരിവാര, മാസാടിക, ഷെട്ടറു, ഹാളാര്, ഉള്ളായെ, ധോക്കലുദേതി, കർത്തരു, പാലവര്, ബല്ലാൾ (സാമന്ത ക്ഷത്രിയ ബല്ലാള) എന്നിങ്ങനെയാണ് ഇവർ സാധാരണമായി ഉപയോഗിച്ച് വരുന്ന ജാതിപേരുകൾ :- അത്യാന്തായ, അജില, അരസ, ആൽവ, അധികാരി, ബല്ലാൾ, ബംഗ, ഭണ്ഡാരി, ബണ്ട, ചൗട്ട (ചൗത )ഹേഗ്ഗ്ഡെ, ഇർമാദി, കാവ, കദംബ, കാംബ്ളി, കോത്താരി, കുന്ദ ഹേഗ്ഗ്ഡെ, മര്ല, മേനവ, പട്ല ഷെട്ടി, ഷെട്ടി (ഷെട്ടി എന്ന നാമം കൊണ്ട് ചെട്ടി എന്നല്ല ഉദ്ദേശിക്കുന്നത് ശ്രേഷ്ഠ ആളൂപ്പ എന്ന പദം ലോപിച്ചു ഷെട്ടി ആയതത്രെ പലരും ബണ്ട് ഷെട്ടിയെ ചെട്ടി ആയി തെറ്റിദ്ധരിക്കാറുണ്ട് ), പെർഗ്ഗടെ, രാജ, റായി, സാമന്ത, തോലഹാര, വർമ്മ മുതലായവ മേനവ, നായക, നായിക് എന്നീ ജാതിപ്പേരുകളും ഉപയോഗിച്ച് വരുന്നു പ്രശസ്തരായ ബൻടർ:- ഐശ്വര്യ റായി, അനുഷ്ക ഷെട്ടി, ശില്പ ഷെട്ടി, സുനിൽ ഷെട്ടി, മോഹൻ ആല്വ, കയ്യാർ കിഞ്ഞണ്ണ റായി, A. B. ഷെട്ടി, കാന്താടി ഗുത്തു ഹരീഷ് പെർഗ്ഗടെ, രോഹിത് ഷെട്ടി (സംവിധായകൻ) രക്ഷിത്ത് ഷെട്ടി (നടൻ )പ്രകാശ് രാജ് അഥവാ പ്രകാശ് റൈ (നടൻ )H.
S. ബല്ലാൾ, പൂജ ഹേഗ്ഗ്ഡെ, കൃഷ്ണദേവരായർ, വീരേന്ദ്ര ഹേഗ്ഗ്ഡെ, ബീരണ്ണ ബൻട, അബ്ബക്ക റാണി ചൗട്ട തുടങ്ങിയവർ നായർ നാഗവംശി കൃഷ്ണദേവരായർ അലൂപരാജവംശം തുളു ഭാഷ
ബതര കാല കിഴക്കൻ ജാവയിലെ ജബുങ്ങിൽ ബതരകാലയുടെ തലയുടെ ഭാഗങ്ങൾ
ജാവനീസ്, ബാലിനീസ് പുരാണമനുസരിച്ച് ബതര കാല എന്നത് ഒരു ഗുഹയിൽ സെതെസുയര ദേവിയോടൊപ്പം പാതാള ലോകത്തെ നിയന്ത്രിക്കുന്ന ഒരു ദേവനാണ്.
ബതരകാല പ്രകാശത്തിന്റെയും ഭൂമിയുടെയും സൃഷ്ടാവായും ചിത്രീകരിക്കപ്പെടുന്നു.
സമയത്തിന്റേയും നാശത്തിന്റേയും ദേവനായി കണക്കാക്കപ്പെടുന്ന ബതരകാല ഭാഗ്യഹീനരായ മനുഷ്യരെ വിഴുങ്ങുന്നു.
ഹിന്ദു സങ്കൽപ്പമായ കാല അല്ലെങ്കിൽ സമയവുമായാണ് ഇത് ബന്ധപ്പെട്ടിരിക്കുന്നത്.
പുരാണമനുസരിച്ച് ബതരകാല സൂര്യനെയോ അല്ലെങ്കിൽ ചന്ദ്രനെയോ ഭക്ഷിക്കാൻ ശ്രമിക്കുന്നതുമൂലമാണ് ഗ്രഹണമുണ്ടാകുന്നത് എന്നാണ് വിശ്വാസം.
ഉത്ഭവ മിത്ത്